open-index/open-wikipedia-markdown huggingface dataset:
Félix-Bollaert stadionas

**Félix Bollaert stadionas** () – futbolo stadionas Lanse, Prancūzijoje. Talpina 41 233 žiūrovus. Namų rungtynes žaidžia RC Lens.

Stade Félix-Bollaert yra pilnai sėdimas stadionas ir yra sudarytas iš keturių atskirų tribūnų:
* Henri Trannin tribūna, 1976 m. gruodžio 4 d. pavadinta vartininko, o vėliau ir sporto direktoriaus garbei,
* Tony Marek tribūna, pavadinta futbolininko ir trenerio garbei,
* Élie Delacourt tribūna, pavadinta buvusio sirgalių klubo prezidento garbei,
* Max Lepagnot tribūna, pavadinta buvusio Artois rajono prezidento garbei.

## Istorija

Pastatytas 1932 m. Stadione vyko 1984 m. VII Europos futbolo čempionatas, 1998 m. XVI pasaulio futbolo čempionatas bei 1999 ir 2007 m. pasaulio regbio čempionatai.

## Galerija

Lens-Bordeaux 2.jpg
Tifo Lens-Lille 2009.jpg
Stade Bollaert (Coupe du Monde de Rugby 2007).jpg


## Nuorodos

* Stade Félix-Bollaert sitercl.com svetainėje
Kompasija

**Kompasija** (*Koompassia*) – pupinių (*Fabaceae*, sin: *Leguminosae*) šeimai priklausanti aukštų arba labai aukštų medžių gentis.

## Paplitimas
Natūraliai auga p.r. Azijoje – Malakos pusiasalyje, Sumatros saloje, Borneo saloje, Papua salą, Filipinų salose. Tai apima šias valstybes – Tailandą, Malaiziją, Singapūrą, Indoneziją, Brunėjų, Filipinus, Papua Naująją Gvinėją. 

## Rūšys
Gentyje trys aukštų lapuočių medžių rūšys, visos auga drėgnuosiuose atogrąžų miškuose:
* Išlakioji kompasija, (*Koompassia excelsa*); viena aukščiausių medžių rūšių atogrąžų miškuose - aukščiausia 85,76 m.
* Didžiažiedė kompasija, (*Koompassia grandiflora*)
* Rausvoji kompasija, (*Koompassia malaccensis*)

## Nuorodos
* theplantlist.org / Koompassia , *[[Anglų kalba|Anglų k.]]*
Sliudianka

**Sliudianka** () – miestas Rusijoje, Irkutsko srityje, Sliudiankos rajone, 126 km į vakarius nuo Irkutsko. 18,6 tūkst. gyventojų (2010 m.). Transsibiro geležinkelis, istorinis Baikalo aplinkinis geležinkelis.

## Istorija

Miesto statusą turi nuo 1936 m.
Jozef Tiso

**Jozefas Tiso** (, , 1887 m. spalio 13 d. Bitčoje Austrijoje-Vengrijoje – 1947 m. balandžio 18 d. Bratislavoje) – Slovakijos politinis veikėjas, teologas, vienas prieštaringiausių politinių lyderių centrinėje Europoje. Pirmosios Slovakijos respublikos ministras pirmininkas ir prezidentas. 

## Biografija
Jozefas Tiso mokėsi Nitros teologinėje seminarijoje. Kaip gabus studentas buvo pasiųstas mokytis į Vienos universitetą, kurį baigė 1910 m. I Pasaulinio karo pradžioje tarnavo kapelionu Austrijos-Vengrijos kariuomenėje. 1915 m. tapo Nitros seminarijos rektoriumi, teologijos profesoriumi. 1921–1924 m. dirbo vyskupo sekretoriumi. 1924 m. tapo dekanu Banovcėje (*Bánovce nad Bebravou*), kur oficialiai tarnavo iki pat 1945 m.

## Politinė karjera

1918 m. susikūrus Čekoslovakijai tapo Slovakijos Nacionalinės partijos (SLS), siekusios autonomijos naujos valstybės sudėtyje, nariu. 1926 m. tapo Čekoslovakijos parlamento nariu, 1927–1929 m. buvo sveikatos apsaugos ir sporto ministru. 1939 m. spalio 1 d. tapo nacionalistinės SLS partijos lyderiu. 

1938 m. Vokietijai okupavus Sudetus ir iš šalies pasitraukus prezidentui Edvardui Benešui, Slovakija paskelbė autonomiją Čekoslovakijos sudėtyje. 1938 m. spalio 7 d. Tiso tapo autonomijos ministru pirmininku. 1939 m. kovo 9 d. Prahos vyriausybei pavaldžios Čekoslovakijos karinės pajėgos užėmė Slovakijos autonomiją ir nušalino Tiso nuo pareigų. Kovo 13 d. Tiso buvo priimtas Berlyne pas Adolfą Hitlerį, kur buvo spaudžiamas paskelbti Slovakijos nepriklausomybę, kuri būtų patronuojama Vokietijos. Ji buvo paskelbta 1939 m. kovo 14 d., o Trečiasis Reichas kitą dieną okupavo Čekiją. Tiso tapo Slovakijos ministru pirmininku, nuo spalio 26 d. – prezidentu.

### Nacių šalininkas

J. Tiso įtvirtino Slovakijos valstybingumą kolaboravimo su naciais kaina. Jis stengėsi vykdyti nuosaikią politiką, todėl dažnai konfliktavo su provokiškos politikos šalininko ministro pirmininko Vojtecho Tukos vyriausybe. Slovakija buvo  Vokietijos sąjungininkė okupuojant Lenkiją. Paties J. Tiso siūlymu slovakų daliniai buvo pasiųsti į Rytų frontą prieš TSRS, jis pats lankėsi okupuotose TSRS teritorijose. Pats Tiso neslėpė ir savo antsemitinių pažiūrų: pasirašė įstatymą dėl tūkstančių žydų deportacijos iš Slovakijos.

### Mirties bausmė
1945 m. balandžio mėn. Tiso pasitraukė į Bavariją, bet birželio 6 d. ten buvo suimtas amerikiečių karinių pajėgų ir išduotas Čekoslovakijai. Aukščiausiojo teismo buvo nuteistas myriop už tėvynės ir Slovakijos nacionalinio sukilimo išdavimą bei bendradarbiavimą su naciais. Čekoslovakijos prezidentas E. Benešas malonės nesuteikė, nors Tiso ir buvo pakankamai populiarus tarp slovakų. 1947 m. spalio 18 d. Bratislavoje sutaną dėvėjęs monsinjoras Tiso buvo pakartas. Palaidotas slapta, baiminantis politinių neramumų.

## Šaltiniai

* Jozefas Tiso 
* Slovakijos žydų baimė dėl fašizmo nuotaikų Slovakijoje 
* Slovakų vertinimai dėl prieštaringos Jozefo Tiso praeities 
* Jozefo Tiso procesas
* Jozefas Tiso (rusų k.)

|-

|-
Piešinių serija

**Piešinių serija** (dar vadinama *komiksų stripu*, *komiksų juosta* arba *mažu komiksu*) – piešinių seka, sudėliota į tarpusavyje susijusias paneles, dažniausiai tam kad būtų pavaizduota tam tikra humoro forma. Piešinių serijos neapsieina be žodžių balionų ir antraščių.

Nuo XX a. iki XXI a. šie piešiniai buvo leidžiami laikraščiuose, darbo dienomis jie buvo nespalvoti, o sekmadieniniuose laikraščiuose būdavo speciali spalvotų piešinių skiltis. Amerikos laikraščiuose buvo virš 200 skirtingų piešinių serijų.

Serijas piešia ir rašo komiksų dailininkai arba karikatūrininkai. Kaip pavadinimai duoda suprasti pieštinės serijos yra humoristinės, pvz., *Blondinė*, *Išauklėti tėvą*, *Perlai anksčiau kiaulės*.

Pradedant ankstyvaisiais 1930-aisiais m. piešinių serijos iš savo linksmosios kilmės tapo nuotykinėmis istorijomis, pvz., *[[Popajus]]*, *Tarzanas* ir *[[Tintino nuotykiai]]*.

## Laikraščiai

Pirmosios piešinių serijos laikraščiuose pasirodė Šiaurės Amerikoje, XIX a. pabaigoje. *Geltonas vaikas* () dažniausia minimas kaip pirmoji istorija, tačiau menas jungti žodžius ir piešinius evoliucionavo palaipsniui.

Ilgiausiai einančios piešinių serijos:
* 1. *[[Katzenjammer Kids]]* (1897-dabar)
* 2. *[[Gasoline Alley]]* (1918-dabar)
* 3. *[[Barney Google and Snuffy Smith]]* (1919-dabar)
* 4. *Thimble Theater/Popeye* (1919-dabar)
* 5. *[[Little Orphan Annie]]* (1924–2010)

Laikraščių piešinių serijos yra dviejų tipų:
* kasdieninės piešinių serijos
* sekmadienio piešinių serijos

## Piešinių serijos Lietuvoje

Lietuvoje taip pat yra leidžiamos piešinių serijos, viena žymiausių yra *Paršiuko Čiuko nuotykiai*, kurios autorius yra Vitalijus Suchockis.

## Šaltiniai

## Nuorodos
* Nacionalinė karikatūrininkų bendruomenė
Benzinvežis

**Benzinvežis** () – cisterninis automobilis, pritaikytas benzinui ir kitokiems degalams pervežti. Turi degalų lygio matuoklę, apsauginį vožtuvą, sodintuvus su vandens skirtuvais, įpylimo ir išpylimo atvamzdžius su sklendėmis, apsaugos nuo gaisro priemones, įžeminimą. Benzinvežiai pasižymi aukšto lygio priešgaisrine sauga.

Benzinvežiai būna civiliniai ir kariniai.

Paprastai benzinvežiai pritaikyti tiesiogiai perpilti degalus tiesiai automobilių, vikšrinių ir kitokių mašinų, lėktuvų ir pan. degalų bakus. Tai svarbu aprūpinant degalais karinę techniką lauko sąlygomis, taip pat ir civiliniams benzinvežiams, kai jie tiekia degalus statybinei, kelių, naftotiekių tiesimo technikai, dirbančiai toli nuo stacionarių degalinių.

Lauko sąlygomis naudojami kariniai ir civiliniai benzinvežiai būna padidinto pravažumo, dažnai pritaikyti naudoti bekelėje. Miestuose naudojamiems benzinvežiams naudingas padidintas manevringumas.

## Benzinvežių tipai

### Pagal cisternos vietą
Pagal cisternos vietą ir sujungimą su automobiliu benzinvežiai būna:
* Cisterninis automobilis – benzinvežis, kurio cisterna įtaisyta ant jo važiuoklės.
* Cisterninė puspriekabė – cisterna įtaisyta puspriekabėje, kurią velka balninis vilkikas.
* Cisterninė priekaba – cisterna įtaisyta priekaboje, kurią velka pakankamo galingumo automobilis ar traktorius.
Automobilio ar priekabos cisternos talpa 1200–8000 l, puspriekabės – 7000–30 000 l.

### Pagal krovinį
Benzinvežiai, pritaikyti vežti tamsiuosius naftos produktus (alyvas, mazutą) paprastai turi gerą termoizoliaciją (termoso tipo) arba šildymo įrangą, kad pervežant jie nesustingtų ir juos būtų galima išleisti.


Image:Mehrachsiger Anhaenger.jpg|Benzinvežio priekaba
File:ZIL-131 fuel truck.JPEG|Rusiškas karinis benzinvežis ZIL-131
File:Refuel of a C-5A Galaxy.JPEG|Aerodrominis benzinvežis
Kremonos provincija

** Kremonos provincija** () – Italijos provincija Lombardijoje. Provincijos sostinė – Kremona.

Provincija yra Po lygumos centre, tad joje nėra kalnų ar kalvų. Kelios upės teka per provinciją: Serijas ir Ada. Yra dirbtinių kanalų, kurių dauguma naudojama drėkinimui.

Po upė skiria Kremonos ir Pjačencos provincijas. Oljas yra siena su Brešos provincija.

## Ekonomika
Svarbiausias pajamų šaltinis provincijoje yra žemės ūkis. Auginami kukurūzai, miežiai, soja ir cukriniai runkeliai. Provincija žinoma dėl vietinių patiekalų, pvz.: garstyčių.

Pramonė irgi išplėtota, ypač šiaurėje prie Kremos. Ten yra tekstilės, chemijos ir mechanizmų fabrikai.

## Didžiausios savivaldybės
Božuaro stadionas

**Božuaro stadionas** () – futbolo stadionas Božuaro mikrorajone Nante, Prancūzijoje. Namų rungtynes žaidžia FC Nantes, kurie prieš tai žaidė Stade Marcel Saupin stadione.

## Istorija

Stadionas atidarytas 1984 m. gegužės 8 d., kurią vyko draugiškos rungtynės tarp FC Nantes ir Rumunijos vyrų futbolo rinktinės. Pavadintas *Louis Fonteneau*, buvusio klubo prezidento garbei. Renovuotas 1998 m. Pasaulio taurei. Vietų skaičius sumažintas nuo 52 923 iki dabartinio 38 285.

Stadione vyko 1984 m. VII Europos futbolo čempionatas. Šešios rungtynes buvo sužaistos 1998 m. XVI pasaulio futbolo čempionato metu, įskaitant ir ketvirtfinalį tarp Brazilijos ir Danijos rinktinių. Prancūzijos vyrų futbolo rinktinė stadione žaidė keturias tarptautines varžybas. Paskutinės kvalifikacinės rungtynės buvo sužaistos 2007 m. XIII Europos futbolo čempionato metu prieš Lietuvos vyrų futbolo rinktinę. Šeimininkai laimėjo rungtynes 2–0.

Stade de la Beaujoire vyko tarptautinės regbio varžybos. Be sporto, stadione vyko ir muzikos renginiai, koncertavo šie atlikėjai: 
* 1982 m. – AC/DC
* 1983 m. – The Police
* 1984 m. – Yes
* 1985 m. – Phil Collins
* 1987 m. – Genesis
* 1988 m. – Pink Floyd
* 1991 m. – Sting
* 1992 m. – Dire Straits
* 1993 m. – U2 su Urban Dance Squad ir Utah Saints
* 2003 m. – Eminem

## Galerija

LaBeaujoireNantesvsASSE11nov2006.jpg


## Nuorodos

* Nuotraukų galerija
Rolls-Royce Motor Cars

**Rolls-Royce** – JK prabangių automobilių gamintojas, įsikūręs Anglijoje. Pirmas Rolls-Royce buvo pagamintas 1904 m., o nuo 1998 m. šis prekės ženklas priklauso BMW bendrovei. 

BMW ir VW 10 mėnesių kovojo dėl šio prekinio ženklo, bet galiausiausiai jis atiteko BMW bendrovei, nors vienu metu atrodė, kad šis ženklas jau priklausė VW grupei. Tačiau VW grupei atiteko Bentley prekės ženklas ir gamykla netoli Mančesterio esančiame Kru mieste, kurioje prieš tai buvo gaminami Rolls-Royce ir Bentley modeliai. 

1931 m., Didžiosios depresijos metu Rolls-Royce įsigijo Bentley įmonę. Nuo Antrojo pasaulinio karo iki 2002 m. Rolls-Royce ir Bentley modeliai beveik nesiskyrė.
Gran Basamas

**Gran Basamas** () – miestas Dramblio Kaulo Kranto pietryčiuose, Pietų Komoės regione, į pietryčius nuo Abidžano, Gvinėjos įlankos pakrantėje, prie Ebrijė lagūnos ir Komoės žiočių. Pro miestą eina Abidžano–Aboiso plentas, yra uostas. Lagūna dalina miestą į senąją ir naująją dalis. Verčiamasi žvejyba, vystomas turizmas. Gan Basame yra katedra, nacionalinių kostiumų muziejus, gausu kolonijinės architektūros pastatų.

## Istorija

Gran Basamas įkurtas XIX a. prancūzų. 1893–1899 m. šis miestas buvo faktine prancūzų kolonijos sostine, bet 1899 m. kilo geltonojo drugio epidemija, ir administracinis centras perkeltas į Bingervilį. Gran Basamo reikšmė sumenko, ypač po to, kai XX a. pirmoje pusėje greta įkurtas naujas Abidžano uostamiestis.

2012 m. Gran Basamas įtrauktas į UNESCO pasaulio paveldo sąrašą.

## Sportas
* USC Bassam futbolo klubas;
* Moossou FC futbolo klubas;
* Miesto stadionas (*Stade de Bassam*), talpinantis 3 000 žiūrovų.
Sid Meier's Railroads!

***Sid Meier’s Railroads!*** yra verslo simuliacijos žaidimas, kurį sukūrė žaidimų projektuotojas Sid Meier. Žaidimas išleistas 2006 m. spalio 17 d. Tai *Railroad Tycoon 3* tęsinys.

## Apžvalga
*Railroads!* yra 3D kompiuterinės grafikos žaidimas ir vyksta realiu laiku. Žaidimas paremtas ekonomika – žaidėjai turi plėsti savo pramonę tiesdami geležinkelius. Žaidimo vietovės daug sudėtingesnės nei ankstesnėse dalyse: pilna kalnų, kalvų, upių, fjordų ir pan., lygumų, kur galima būtų tiesti tiesius bėgius, yra nedaug.

Žaidimą galima žaisti LAN tinkle ar internetu, vienu metu palaikomi keturi žaidėjai.

## Scenarijai

Kaip ir prieš tai buvusios versijos, *Railroads!* siūlo įvairius istorinius scenarijus, tokiose vietose kaip Pietvakarinės Amerikos valstijos, Jungtinė Karalystė ir Vokietija.

## Kritinis priėmimas
IGN žaidimu davė „8,0“ arba „įspūdingas.“

## Šaltiniai
Aboisas

**Aboisas** () – miestas Dramblio Kaulo Kranto pietryčiuose, prie Bia upės, į šiaurę nuo Abi lagūnos. Pietų Komoės regiono administracinis centras. Keliai į Abidžaną, Abenguru, Takoradį, yra lėktuvų pakilimo takas. Palmių aliejaus gamybos pramonė, prekyba žemės ūkio produkcija.

Aboisas yra istorinės Sanvi valstybės žemėse. Čia dominuojanti tauta yra anjai.
Drohičino Šv. Trejybės parapija

**Drohičino Šv. Trejybės parapija** () – parapija įkurta XIII a. amžiuje. Parapija priklauso Drohičino vyskupijai, Drohičino dekanatui. 1696-1907 m. pastatyta Drohičino Šv. Trejybės katedros bazilika.

## Nuorodos
Britų komiksai

**Britų komiksai** yra periodiškai leidžiami komiksai Jungtinėje Karalystėje.

Britų komiksai paprastai yra komiksų antologijos, kurios yra skirtos vaikams ir leidžiamos kas savaitę, nors taip pat yra ir mėnesinių leidinių. Pasaulyje top trys ilgiausiai leidžiami komiksai yra britų: *[[The Dandy]]*, *[[The Beano]]* ir *[[Comic Cuts]]*, tačiau britų komiksai vis labiau yra išstumiami Amerikos komiksų knygų arba Japonijos mangos.

## Apžvalga

Britų komiksai tipiškai skiriasi nuo Amerikos, nors ir dalijasi tuo pačiu formato dydžiu.

## Britų komiksų sąrašas

* 2000 AD (1977–dabar)
* Commando (1961–dabar)
Manas (DKK)

**Manas** () – miestas Dramblio Kaulo Kranto vakaruose, aukštumų ir nedidelių kalnų apsuptyje. Aštuoniolikos Kalnų regiono administracinis centras. Keliai į Odjenę, Gilją, Dananę, Bvakę, yra oro uostas. Tekstilės, maisto (ypač kavos) pramonė. Amatai (kaukės, rankdarbiai). Žemės ūkio regiono prekybinis centras (kakava, ryžiai, kava, bananai, manijokai, sojos). Yra katalikų katedra. Miesto apylinkės garsėja vaizdingais kraštovaizdžiais, yra krioklys.

Vyraujančios tautos: danai, vobiai, turai.
Orkas (reikšmės)

**Orkas** gali reikšti:

* Orkai – fantastinių būtybių rasė, veikianti kai kuriuose maginės fantastikos kūriniuose.
* 90482 Orkas – Koiperio juostos objektas, greičiausiai nykštukinė planeta;
* Orkas – požeminio pasaulio dievas romėnų mitologijoje.
Norbert Wiener

**Norbertas Vyneris** (), 1894 m. lapkričio 26 d. – 1964 m. kovo 18 d.) – amerikiečių matematikas, MIT profesorius.

Vyneris laikomas kibernetikos mokslo pradininku.

Jo vardu pavadintas krateris Mėnulyje. Nuo 1967 Amerikos matematikų draugija už pasiekimus matematikos srityje teikia N. Wienerio vardo premiją.

## Šaltiniai
Lodžio provincija

**Lodžio provincija** () – Italijos provincija Lombardijoje. Provincijos sostinė – Lodis.

Provincijos plotas – 782,25 km², gyvena 227655 žmonės (2011 m.). Yra 61 savivaldybė.

Tik 5 didžiausios provincijos savivaldybės turi miesto titulą.

## Didžiausios savivaldybės
Geoffroy-Guichard stadionas

**Geoffroy-Guichard stadionas** (, dar vadinamas *Le Chaudron* – „katilas'“ arba *L’enfer vert* – „žaliasis pragaras“) – daugiafunkcis stadionas Sent Etjene, Prancūzijoje. Daugiausia naudojamas futbolo varžyboms. Talpina 35 616 žiūrovų. Namų rungtynes žaidžia AS Saint-Étienne. Daugiausia žiūrovų susirinko 1985 m., rungtynių atėjo pažiūrėti daugiau nei 47 000 futbolo žiūrovai.

## Istorija

Stade Geoffroy-Guichard stadioną suprojektavo Etienne Thierry Meyer ir Michael Saidoun. Statybų darbai buvo pradėti 1930 m. Atidarytas 1931 m. rugsėjo 13 d. Pirmosios AS Saint-Étienne rungtynės įvyko rugsėjo 17 d. prieš FAC Nice.

Stadione 1984 m. vyko VII Europos futbolo čempionatas, 1998 m. XVI pasaulio futbolo čempionatas ir 2003 m. FIFA Konfederacijų taurė. Taip pat naudotas regbio varžyboms. 2007 m. stadione vyko pasaulio regbio čempionatas.

## Galerija

Geoffroy Guichard ASSE.JPG
KOP SUD.JPG
TifoMaillotBleu.JPG


## Nuorodos

* Nuotraukų galerija
Lodis

**Lodis** () – miestas Italijoje, Lombardijoje, Lodžio provincijos centras. Miestas yra Ados upės dešiniajame krante.

## Istorija

Lodis buvo galų kaimas, kurį romėnai vadino *Laus Pompeia* (tikriausiai konsului Gnėjui Pompėjui Strabonui atminti). Kaimas buvo svarbus, nes čia romėnų kelias kirto Ados upę. Dėl svarbios pozicijos miestiečiai gavo Romos imperijos pilietybę, nors daugelis jų buvo galai.

III a. Lodis tapo vyskupystės centru, o pirmasis vyskupas Šv. Basianas – miesto globėju.

Apie 1000 m. Lodis tapo laisvu miestu ir aršiai gynė nepriklausomybę nuo Milano, kuris jį sugriovė 1111 m. Senojo miesto vietoje dabar yra Lodi Vekijo, o Šv. Romos imperatorius Frydrichas I Barbarosa atstatė miestą dabartinėje vietoje 1158 m.

Nuo 1220 m. miestiečiai kelis dešimtmečius užsiiminėjo hidrauline inžinerija: buvo iškasta daugybė kilometrų kanalų, kad vanduo patektu į sausus laukus, kuriuos vanduo pavertė svarbiausia žemės ūkio teritorija visame regione.

Nuo XIV a. miestą valdė Viskončiai, kurie čia pastatė pilį. 1423 m. antipopiežius Jonas XIII Lodžio katedroje paskelbė bulę, kuria sušaukė Konstanco susirinkimą. Šis susirinkimas užbaigė Vakarų schizmą.

1454 m. Lodyje susitiko įvairių Italijos valstybėlių atstovai ir pasirašė Lodžio taikos sutartį, norėdami suvienyti Italiją. Taika truko tik 40 metų.

Miestą paeiliui valdė Sforcos, Prancūzija, Ispanija, Austrija. 1786 m. Lodis tapo Lodžio provincijos sostine, o 1815–1859 m. provincijai priklausė Krema.

1796 m. gegužės 10 d. Napoleonas Bonapartas laimėjo savo pirmą mūšį kaip generolas, nugalėdamas austrus prie Lodžio. XIX a. antroje pusėje Lodis išaugo už miesto sienų dėl ekonominės plėtros ir geležinkelio linijų tiesimo po Italijos suvienijimo.

## Turistiniai objektai

* Vitorijos aikštė, Italijos turistų klubo laikoma viena gražiausių aikščių šalyje.
* Broleto aikštė
* Šv. Pranciškaus bažnyčia, pastatyta 1280–1307 m.
* Šv. Lauryno bažnyčia
* Šv. Marijos Magdalenos bažnyčia yra žymiausias baroko pavyzdys mieste. Iš pradžių tai buvo romanikos stiliaus bažnyčia, pastatyta 1162 m. Perstatyta XVIII a. pradžioje.

## Miestai partneriai
*  Konstancas, Vokietija
*  Lodis, JAV
*  Omenja, Italija.
*  Fontenblo, Prancūzija.
Sondrijaus provincija

**Sondrijaus provincija** () – Italijos provincija Lombardijoje. Provincijos sostinė – Sondrijus.

Sondrijaus provincija ribojasi su Šveicarija (Graubiundeno kantonas) šiaurėje ir vakaruose, Leko ir Komo provincijomis vakaruose, Bergamo ir Brešos provincijomis pietuose ir Trentino-Alto Adidžės regionu rytuose.

## Didžiausios savivaldybės

## Šaltiniai
Leko provincija

**Leko provincija** () – Italijos provincija Lombardijoje. Provincijos sostinė – Lekas.

Provincijos plotas – 816 km², gyvena 340 167 žmonės (2010 m.), yra 90 savivaldybių. Morteronė su 37 gyventojais (2010 m.) yra mažiausia savivaldybė visoje Italijoje.

## Didžiausios savivaldybės
Molekulinis variklis

**Molekulinis variklis** (dar vadinamas molekuliniu motoru) yra biologinės molekulinės mašinos, kurios yra atsakingos už judėjimą gyvuose organizmuose. Bendrąja prasme motoras arba variklis yra įrenginys, kuris naudoja energiją ir verčia ją judėjimu arba mechaniniu darbu; pavyzdžiui, daugybė proteinais paremtų molekulinių motorų pakinko Gibso laisvąją energiją, kuri išsilaisvina po ATP hidrolizės, kad galėtų atlikti mechaninį darbą.

Iš energijos efektyvumo pusės šio tipo motoras gali būti geresnis negu dabar esantys žmogaus sukurti motorai. Vienas svarbus skirtumas tarp molekulinių motorų ir makroskopinių motorų yra tas, jog molekuliniai motorai gali veikti šiluminėje vonioje, aplinkoje, kur nepastovumas dėl šilumos triukšmo yra reikšmingas.

## Pavyzdžai
Keletas svarbių molekulinių motorų pavyzdžių:
* Judinamieji baltymai:
** Miozinas yra atsakingas už raumenų susitraukimus
** Kinezinas perkelia krovinius iš branduolio į ląstelę per mikrovamzdelius.
** Dineinas
* Polimerizacijos motorai:
** Aktino polimerizacija sukuria jėgas, kurios gali būti naudojamos stūmimui, naudojamas ATP.
** Mikrovamzdelis
** Dinaminas
** F<sub>o</sub>F<sub>1</sub>-ATP sintazė
** Bakterijos žiuželiai
* Nukleorūgščių motorai:
** RNR polimerazė
** DNR polimerazė
** Helikazė
** SMC proteinas
* Sintetiniai molekuliniai varikliai

## Taip pat skaitykite
* Molekulinė mašina
Tulūzos stadionas

**Tulūzos stadionas** (, iki 2022 m. *Stadium Municipal de Toulouse*) – daugiafunkcis stadionas Tulūzoje (Prancūzija), Garonos upės Ramjė saloje. Daugiausia naudojamas futbolo varžyboms, čia namų rungtynes žaidžia Toulouse FC, taip pat naudojamas regbio varžyboms. Stadionas talpina 35 472 žiūrovus.

## Istorija

Stadionas pastatytas ir atidarytas 1937 m., renovuotas 1949 ir 1997 m. Stadione vyko šešerios 1998 m. XVI pasaulio futbolo čempionato rungtynės, taip pat vyko 2007 m. pasaulio regbio taurė, 2016 m. Europos futbolo čempionatas.

## Galerija

Aerial view of Stadium Toulouse.jpg
Overview Stadium September, 10 2011.jpg


## Nuorodos

* Nuotraukų galerija
Edvardas Eismontas

**Edvardas Jonas Eismontas A. Venckus** (1950 m. birželio 24 d. Šiauliuose – 2013 m. vasario 15 d.) – Lietuvos inžinierius, kompozitorius, visuomenės veikėjas.

## Biografija

Kilęs iš Eismontų-Venckų h. „Korab“, „Rogala“ giminės. Tėvas Feliksas buhalteris; mama Sofija mokytojavo Kražių mokykloje, direktoriavo Pamūšio mokykloje.

1973 m. Kauno politechnikos institute įgijo radijo elektronikos inžinieriaus specialybę. 1973–1977 m. gyveno Vilniuje, LSSR aukštojo ir specialiojo vidurinio mokslo ministerijos inžinierius ekonomistas, vėliau namų statybos kombinato vyr. energetikas. 1977–1980 m. gyveno Pakruojyje. 1980 m. vedė farmacininkę Vitaliją Černiauskaitę. 1982 m. gimė sūnus Henrikas, 1985 m. dukra Aleksandra.

Dirbo garso, muzikos garsų analizės srityje. Sveikatos būklės spektrografinės diagnostikos (SBSA) išradėjas. Regeneracinės akustikos terapijos programos ASK autorius. 2011 m. Vilniuje įkūrė sveikatos garsų studiją-kabinetą.

1999 m. balandžio 28 d. inicijavo Šv. Kazimiero ordino įkūrimą, išrinktas ordino Magistru. 2000 m. Utenos apygardoje kandidatavo į LR Seimo narius. 2006 m. spalio 10 d. suteiktas Didžiojo Magistro M. M. titulas. Lietuvos bajorų karališkosios sąjungos signataras. Lietuvos muzikų sąjungos ir Lietuvos autorių teisių gynimo asocijacijos agentūros (LATGA-A) narys. Palaidotas Vilniaus Rokantiškių kapinėse.

## Kūryba
Nuo 18 metų kūrė estradines dainas:
* „Laiškas motinai“, atlieka Vladas Bagdonas
* „Mylėkime žemę“, atlieka Aleksas Lemanas
* „Be tavęs“, atlieka Birutė Dambrauskaitė
* „Neprarask vilties“, atlieka Aleksas Lemanas
* „50 metų – kelio vidurys“, kartu su Lina Urnikyte ir ansambliu „Eglė“
* „Tėvynė – Vilčių motina“

Intrumentinės ir meditatyvinės-relaksacinės muzikos projektų autorius:
* CD „Ramybė ir Viltis“ 10 kūrinių, trukmė – 58’38
* CD „Okeanas“ 6 kūriniai, trukmė – 50’30
* CD „Čakrų garsai“ 5 kūriniai, trukmė – 39’30
* CD „Vis Vitalis – Gyvenimo šaltinis“ 10 kūrinių, trukmė – 46’31
* CD „Meilės šviesa“ 11 kūrinių, trukmė – 46’34

## Bibliografija
* Ekosistemos akustinių poveikių santykinis įvertinimas. – Vilnius, 2008. – 64 p.: iliustr. – ISBN 978-9955-800-58-3
* Sveikatos būklės spektrografinės analizės metodas SBSA: sveikatos būklės atkūrimo galimybės metodu ASK. – Vilnius: Lietuvos technikos biblioteka: Šv. Kazimiero ordinas, 2010. – 130 p.: iliustr. – ISBN 978-9986-746-42-3

## Šaltiniai

## Nuorodos
* Edvardo Eismonto tinklalapis 
* Sveikatos garsų studija – E. Eismonto diagnostikos metodas SBSA (video)
* Šv. Kazimiero ordino tinklalapis
Hainuvkos Šv. Kryžiaus ir Šv. Stanislavo parapija

**Hainuvkos Šv. Kryžiaus ir Šv. Stanislavo parapija** () - parapija įkurta 1923 m. gegužės 3 dieną, kurią pašventino Vilniaus vyskupas Jurgis Matulaitis. Parapija priklauso Drohičino vyskupijai, Hainuvkos dekanatui. 1948 m. pastatyta nauja mūrinė parapijos bažnyčia.


Vaizdas:Kościół pw. Podwyższenia Krzyża Świętego (9).JPG|Bažnyčios vidus


## Nuorodos

* Parapijos tinklalapis (lenk.).
Hainuvkos Šv. Kirilo ir Metodijaus parapija

**Hainuvkos Šv. Kirilo ir Metodijaus parapija** () - parapija įkurta 1995 m. rugsėjo 3 dieną. Parapija priklauso Drohičino vyskupijai, Hainuvkos dekanatui. 1997-2008 m. pastatyta nauja mūrinė parapijos bažnyčia.


Vaizdas:Parafia Św. Cyryla i Metodego3.JPG|Bažnyčios altorius
Vaizdas:Hajnówka6.jpg|Bažnyčios vidus


## Nuorodos

* Parapijos tinklalapis (lenk.);
* Parapijos bažnyčios nuotraukos .
Bonduku

**Bonduku** () – miestas Dramblio Kaulo Kranto šiaurės rytuose, 420 km nuo Abidžano, netoli Ganos sienos. Zanzano regiono administracinis centras. Keliai į Abenguru, Buną, Sampą, yra lėktuvų pakilimo takas. Žemės ūkio regiono prekybinis centras. Yra keletas Sahelio stiliaus mečečių, katedra, miesto įtvirtinimai (medina).

## Istorija

Bonduku buvo djulų sostinė ir prekybinis centras, bet XVII a. užkariautas brongų ir įtrauktas į Džiamano karalystę. XIX a. pab., vadovaujami Samori Ture, djulai miestą atkovojo. Tačiau 1899 m. miestą užėmė prancūzai, ir jo reikšmė sumenko. 1964 m. tapo departamento centru.
Kleščelių Šv. Žygimanto parapija

**Kleščelių Šv. Žygimanto parapija** () - parapija įkurta 1533 metais. Parapija priklauso Drohičino vyskupijai, Hainuvkos dekanatui. Parapija įkurta karaliaus Žygimato Senojo nurodymu.

## Nuorodos

* Aprašymas apie parapiją (lenk.).
Čeremchos Čenstakavos Dievo Motinos Lenkijos Karalienės parapija

**Čeremchos Čenstakavos Dievo Motinos Lenkijos Karalienės parapija** () - parapija įkurta 1957 metais. Parapija priklauso Drohičino vyskupijai, Hainuvkos dekanatui. 1958 m. rugsėjo 21 d. pašventina parapijos bažnyčia.

## Nuorodos

* Aprašymas apie parapiją (lenk.).
Lekas (Italija)

**Lekas** () – miestas Italijoje, Lombardijoje, Leko provincijos sostinė. Miestas yra 50 km į šiaurę nuo Milano, prie pietrytinės Komo ežero atšakos. Bergamo Alpės yra šiaurėje ir rytuose, o jas kerta Valsasinos slėnis.

Siaurėdamas ežeras suformuoja Ados upę, tad per ją pastatyti tiltai keliams į Milaną ir Komą. Leke per Adą pastatyti 4 tiltai: Aconės Viskončio tiltas (1336–1338 m.), Kenedžio tiltas (1956 m.), Alesandro Manzoni tiltas (1985 m.) ir geležinkelio tiltas.

## Istorija

Archeologiniai radiniai rodo galų gyvenvietę prieš atvykstant romėnams, kuriems valdat tai buvo svarbi kelių sankryža. Po Vakarų Romos žlugimo lombardai užėmė šią sritį VI a. Po jų sekė frankai, kurie Leką padarė grafystės centru, o vėliau markos centru.

Šv. Romos imperatorius Otonas I daug laiko praleido Leke, kai malšino Leko grafo Atonės maištą prieš imperiją. Vėliau Lekas tapo Šv. Ambrozijaus vienuolyno Milane nuosavybe. Imperatorius Konradas II bandė išvaduoti Leką nuo Bažnyčios, bet po karų Italijoje jis tapo Milano nuosavybe.

XVI a. Leką trumpai valdė samdinių kapitonas Džianas Džiakomas Medičis.

Per Antrąjį Pasaulinį karą Lekas tapo italų partizanų pasipriešinimo naciams svarbiu centru.

## Sportas
* Calcio Lecco 1912 – futbolo klubas.
* „Stadio Rigamonti-Ceppi“ – futbolo stadionas, talpinantis 4 997 žiūrovus.

## Žymūs vietiniai
* Alessandro Manzoni (1785–1873), poetas ir rašytojas.
* Antonio Stoppani (1824–1891), geologas ir paleontologas.
* Antonio Ghislanzoni (1824–1893), žurnalistas, poetas, rašytojas, parašęs daug libretų Verdžiui, įskaitant „Aida“.
* Carlo Mauri (1930–1982), alpinistas ir tyrinėtojas.
* Roberto Castelli (g. 1946), senatorius, buvo Teisingumo ministru Silvio Berlusconi vyriausybėje 2001–2006 m.
* Roberto Formigoni (g. 1947), katalikų konservatorių politikas; Lombardijos regiono prezidentas nuo 1995 m.
* Antonio Rossi (g. 1968) kanojininkas, 5 kartus laimėjo olimpinius medalius su kajakais.

## Miestai partneriai
*  Igvalada, Ispanija
*  Makonas, Prancūzija
*  Mytiščiai, Rusija
*  Overeisė, Belgija
*  Sombathėjus, Vengrija

## Nuorodos
*
Choroščiaus Šv. Jono Krikštytojo ir Šv. Stepono parapija

**Choroščiaus Šv. Jono Krikštytojo ir Šv. Stepono parapija** () – parapija, įkurta 1459 metais. Pirmą kartą rašytiniuose šaltiniuose parapija minima 1459 m. spalio 22 dieną. Parapija priklauso Balstogės arkivyskupijai, Balstogės Starosielcės dekanatui. 1654 m. Trakų vaivada Mikalojus Steponas Pacas inicijavo medinio vienuolyno statybas šalia bažnyčios, kuris atiteko dominikonų ordinui. Per 1683 m. gaisrą sudegė ir bažnyčia ir vienuolynas, kurie buvo atstatyti 1707 metais. 1753–1756 m. pastatyta mūrinė Choroščiaus Šv. Jono Krikštytojo ir Šv. Stepono bažnyčia. Apie 1 km nuo bažnyčios yra 3,5 ha ploto kapinės.


Vaizdas:PomnikJPIIChoroszcz.jpg|Šalia bažnyčios pastatytas paminklas popiežiui Jonui Pauliui II


## Nuorodos
* Aprašymas apie parapiją (lenk.)
* Parapijos tinklalapis (lenk.)
Peremislis

:: *Apie miestą Rusijoje žr. [[Peremyšlis]]*.

**Peremi̇̀slis**  () – miestas-apskritis Lenkijos pietryčiuose, 19 km į vakarus nuo sienos su Ukraina. 66 tūkst. gyventojų (2010 m.). Išvystyta tiksliųjų prietaisų, mašinų ir elektrotechnikos įrenginių gamyba, metalo ir medienos apdirbimo, baldų, maisto (malimo, mėsos, pieno, vaisių ir daržovių), buitinės chemijos, kosmetikos, tekstilės, siuvimo, statybinių medžiagų pramonė. Dailieji amatai (varpų liejimas, pypkių gamyba). Prie Peremislio gaunama nafta, gamtinės dujos, anhidritas.

## Istorija

Minimas nuo 981 m. Miesto teisės suteiktos 1389 m. Daug amžių yra strateginėje vietoje tarp Lenkijos ir rytų slavų valstybių. XIX a. buvo dviejų katalikų vyskupijų centras, taip pat Peremislio apskrities centras.

Čia 1985 m. filmuotas lenkų vaidybinis filmas „Meilės įvykių kronika“, kurio veiksmas vyksta Vilniuje ir jo apylinkėse.

## Šaltiniai
Juchnoveco Švč. Trejybės parapija

**Juchnovec Košcelnų Šv. Trejybės parapija** () - parapija įkurta 1547 m. lapkričio 12 dieną. Parapija priklauso Balstogės arkivyskupijai, Balstogės Nove Miasto dekanatui. 1764-1788 m. pastatytas mūrinis Juchnovec Košcelnų Dievo Motinos Šeimos Karalienės sanktuariumas.

## Nuorodos
* Aprašymas apie parapiją (lenk.)
Kleosino Teresos Kūdikėlio Jėzaus parapija

**Kleosino Teresos Kūdikėlio Jėzaus parapija** () - parapija įkurta 2002 metais. Parapija priklauso Balstogės arkivyskupijai, Balstogės Nove Miasto dekanatui.

## Nuorodos

* Aprašymas apie parapiją (lenk.).
Semiatyčių šv. Andžejaus Bobolo parapija

**Semiatyčių Šv. Andžejaus Bobolo parapija** () - parapija įkurta 1988 m. rugpjūčio 11 dieną. Parapija priklauso Drohičino vyskupijai, Semiatyčių dekanatui. 1991-1992 m. pastatyta parapijos klebonija. 1993-2000 m. pastatyta mūrinė Semiatyčių Šv. Andžejaus Bobolo bažnyčia.

## Nuorodos
* Parapijos tinklalapis (lenk.)
Semiatyčių Marijos Dangun Žengimo parapija

**Semiatyčių Marijos Dangun Žengimo parapija** () - parapija įkurta 1456 m. vasario 6 dieną. Parapija priklauso Drohičino vyskupijai, Semiatyčių dekanatui. Mūrinė Semiatyčių Marijos Dangun Žengimo bažnyčia pastatyta 1626-1637 metais.

## Nuorodos
* Aprašymas apie parapiją (lenk.)
Grudeko Švč. Jėzaus Širdies parapija

**Grudeko Švč. Jėzaus Širdies parapija** () - parapija įkurta 1945 m. rugsėjo 9 dieną. Parapija priklauso Balstogės arkivyskupijai, Balstogės Dojlidų dekanatui. 1933-1937 m. pastatyta mūrinė parapijos bažnyčia.


Vaizdas:Nawa_główna_kościoła_w_Gródku(Białostockie).JPG|Didžiausia bažnyčios nava
Balstogės Čarnos Šventosios Šeimos parapija

**Balstogės Čarnos Šventosios Šeimos parapija** () - parapija įkurta 1974 metais. Parapija priklauso Balstogės arkivyskupijai, Vasilkuvo dekanatui.

## Nuorodos
* Aprašymas apie parapiją (lenk.) 
* Parapijos tinklalapis (lenk.)
Ferkesedugu

**Ferkesedugu** () – miestas Dramblio Kaulo Kranto šiaurėje, Savanų regione, į rytus nuo Korhogo. Svarbus transporto mazgas: pro miestą eina Abidžano–Uagadugu plentas ir geležinkelis, Odjenės–Bunos plentas, yra oro uostas. Maisto, tekstilės pramonė. Žemės ūkio regiono prekybinis centras (medvilnė, cukranendrės ir kt.). Yra regioninis turgus, ligoninė, keletas mokyklų.

## Istorija

Ferkesedugu įkurtas XIX a., Kongo (Vataros) imperijos žemėse, senufų gyvenamame plote. Miestas pavadintas įkūrėjo Ferkesės garbei. Amžiaus pabaigoje Ferkesedugu užkariautas Vasulu imperijos, o netrukus – Prancūzijos. Kolonijiniais metais tapo svarbiu medvilnės auginimo centru.
Slovakijos Tarybų Respublika

**Slovakijos Tarybų Respublika** (, ) – labai trumpai gyvavusi komunistinė valstybė pietryčių Slovakijoje – 1919 m. nuo birželio 16 d. iki liepos 7 d. Jos sostinė buvo Prešovas.  

Pasibaigus I Pasauliniam karui, pagal 1918 m. taikos susitarimus Čekoslovakija pradėjo užimti numatytas teritorijas, tačiau Slovakija (tada Aukštutinė Vengrija) buvo preventyviai okupuota Vengrijos Tarybų Respublikos Raudonosios gvardijos. Čia ji įkūrė marionetinę Slovakijos Tarybų Respubliką. Nuo birželio 20 iki liepos 7 d. įkurtos respublikos revoliucinės vyriausybės tarybos pirmininku buvo revoliucionierius žurnalistas Antoninas Janoušekas. A. Janoušekas prieš tai gyveno Budapešte, nuo 1919 m. buvo pradėjęs vadovauti čekoslovakų sekcijai prie Vengrijos komunistų partijos Centro komiteto.

Po trumpo Vengrijos-Rumunijos karo Slovakijos teritorijoje buvo atstatyta Čekoslovakijos kontrolė, o Vengrijos Tarybų Respublika buvo visiškai okupuota Rumunijos karinių pajėgų. 


Vaizdas:Vyhlášení Slovenské republiky rad.gif|Tarybų respublikos paskelbimas
Vaizdas:Yanoushek cinema.jpg|Antoninas Janoušekas mitinge
Vaizdas:Slovakia Town Presov 248.jpg|Paminklas Tarybų respublikai Prešove
Vaizdas:Cartel-propaganda-comunista-hungría-II--ladictaturedupro00lebruoft.jpg|Plakate – vengrų puolimas Slovakijoje


## Nuorodos

* Slovakijos istorijos periodai
Vasilkuvo Rūpestingosios Dievo Motinos parapija

**Vasilkuvo Rūpestingosios Dievo Motinos parapija** () - parapija įkurta 1998 m. gruodžio 23 dieną. Parapija priklauso Balstogės arkivyskupijai, Vasilkuvo dekanatui. 1876 m. pastatytas Vasilkuvo Švienta Vodos Rūpestingosios Dievo Motinos sanktuariumas.

## Nuorodos

* Aprašymas apie parapiją (lenk.) .
Vasilkuvo Motinos Marijos Gailestingumo parapija

**Vasilkuvo Motinos Marijos Gailestingumo parapija** () – parapija įkurta 1983 metais. Parapija priklauso Balstogės arkivyskupijai, Vasilkuvo dekanatui. 1958–1966 m. pastatyta mūrinė parapijos Vasilkuvo Motinos Marijos Gailestingumo bažnyčia.

## Nuorodos

* Parapijos tinklalapis (lenk.) .
Dobžinevo Košcelnės Mergelės Marijos Apsireiškimo parapija

**Dobžinevo Košcelnės Mergelės Marijos Apsireiškimo parapija** () – parapija įkurta 1519 metais. Parapija priklauso Balstogės arkivyskupijai, Balstogės Baciečkų dekanatui. 1905-1910 m. pastatyta mūrinė parapijos bažnyčia.


Vaizdas:Dobrzyniewo_Kościelne-kościół.jpg
Vaizdas:Dobrzyniewo Kościelne 1.jpg
Vaizdas:Dobrzyniewo Kościelne 2.jpg
Vaizdas:Dobrzyniewo Kościelne 3.jpg


## Nuorodos

* Aprašymas apie parapiją (lenk.);
* Parapijos tinklalapis (lenk.) .
Balstogės Čarnos Jėzaus Gailestingumo parapija

**Balstogės Čarnos Jėzaus Gailestingumo parapija** () - parapija įkurta 2005 metais. Parapija priklauso Balstogės arkivyskupijai, Vasilkuvo dekanatui. 2005-2009 m. pastatyta mūrinė parapijos bažnyčia.

## Nuorodos
* Parapijos tinklalapis (lenk.)
Buaflė

**Buaflė** () – miestas centriniame Dramblio Kaulo Krante, į šiaurės vakarus nuo Jamusukro, prie Raudonosios Bandamos upės. Marauės regiono administracinis centras. Keliai į Jamusukrą, Daloa, Zuenulą. Verčiamasi žemės ūkiu, prekyba. Veikia kelios mokyklos.

Vyraujančios tautos: bauliai, gurai ir johurai.
Odjenė

**Odjenė** () – miestas Dramblio Kaulo Kranto šiaurės vakaruose, prie Deng Kelės kalnų masyvo, netoli Baulės upės. Dengelės regiono administracinis centras. Keliai į Korhogą, Maną, Beilą, Bugunį, yra oro uostas. Žemdirbystės regiono prekybinis centras (anakardžiai, jamsai, medvilnė). Veikia ligoninė, katedra, didžioji mečetė.

Dominuojanti tauta mieste ir apylinkėse – maninkiai.

## Istorija

Odjenę XIX a. įkūrė maninkių karo vadas Vakaba Turė ir padarė Kabadugu karalystės sostine. Tačiau 1880 m. užkariautas Vasulu imperijos, o kiek vėliau – prancūzų.
Giglas

**Giglas** () – miestas vakarų Dramblio Kaulo Krante, prie Nzo upės (Sasandros intakas). Kaveli regiono administracinis centras. Keliai į Daloa, Tabu, Tulepleu, Maną, yra aerodromas. Medienos apdribimo pramonė. Žemės ūkio regiono prekybinis centras (ryžiai, manijokai, kava, galvijai). Į pietus nuo miesto prasideda Tajaus nacionalinis parkas (pasaulio paveldo objektas).
Tuba (DKK)

**Tuba** () – miestas vakarų Dramblio Kaulo Krante, netoli Gvinėjos sienos, 680 km į šiaurės vakarus nuo Abidžano. Bafingo regiono administracinis centras. Pro miestą eina Mano–Odjenės plentas. Žemės ūkio regiono prekybinis centras (galvijų auginimas). Veikia ligoninė, kelios kolegijos.

Tuba yra mahų tautos kultūrinis centras. Tai mažiausiai gyventojų turintis regiono centras šalyje.
Grudeko stačiatikių dekanatas

**Grudeko stačiatikių dekanatas** () - vienas iš penkių Balstogės-Gdansko stačiatikių vyskupijos dekanatų. Dekanas *Jan Jaroszuk*. Dekanatas ribojasi su Balstogės, Narevo ir Sokulkos dekanatais.

## Parapijos

Dekanate yra 8 parapijos:

* Grudeko Švč. Mergelės Marijos Gimimo parapija;
* Jalovcės Šv. Kryžiaus parapija;
* Juškovi Grudo Švč. Mergelės Marijos Gimimo parapija;
* Krulovi Mosto Šv. Onos parapija;
* Michalovo Šv. Nikolajaus parapija;
* Mostovlanų Šv. Apaštalo Jono parapija;
* Nova Volos Šv. Jono Krikštytojo parapija;
* Topolanų Viešpaties Atsimainymo parapija.
Belianskio Tatrai

**Belianskio Tatrai** () – Tatrų rytinėje pusėje Slovakijoje besidriekianti kalnų grandinė, apie 14 km ilgio, prigludusi prie Aukštųjų Tatrų, užimanti 64 km² plotą. Aukščiausia viršukalnė – Havranas, kuris iškilęs 2 152 m virš jūros lygio. 

Visa teritorija paskelbta nacionaliniu draustiniu, apimančiu 54,08 km² plotą. Tai Tatrų nacionalinio parko dalis. Čia sutinkamos tokios retos augalų rūšys kaip alpinės liūtpėdės (*Leontopodium alpinum*), o iš gyvūnų čia veisiasi juodųjų ožių endeminė rūšis tatrinės gemzės (*Rupicapra rupicapra tatrica*). Dėl šios priežasties Belianskio Tatruose negalima lankytis turistams, išskyrus stalaktitų Belianskos urvą (*Belianska jaskyna*). 

Kalnagūbris sudarytas iš klinčių ir dolomito, jam būdinga karsto poveikyje susiformavęs reljefas.

## Pagrindinės viršukalnės

* Havranas (2152 m)
* Ždiarska vidla (2146 m)
* Hlupy (2061 m)
* Zadne jatky (2019 m)
* Košiare (2011 m)

## Nuorodos

* Belianskio Tatrų aprašymas 
* Belianskio Tatrų fotogalerija
Segela

**Segela** () – miestas Dramblio Kaulo Kranto vidurio vakaruose, į šiaurę nuo Daloa. Vorodugu regiono administracinis centras. Transporto mazgas (keliai į Daloa, Maną, Sikaso, Bvakę). Maisto pramonė. Žemės ūkio regiono prekybinis centras. Netoliese yra nebeveikiančios deimantų kasyklos. Veikia ligoninė, keletas mokyklų.

## Istorija

Miestas įkurtas Soso imperijos laikais. XIX a. Segela įėjo į Vasulu imperiją, bet netrukus užimta prancūzų.
Varšuvos-Bielsko stačiatikių vyskupija

**Varšuvos-Bielsko stačiatikių vyskupija** () - viena iš šešių Lenkijos stačiatikių bažnyčios vyskupijų Lenkijoje. Įkurta 1840 metais. Vyskupija ribojasi su Balstogės-Gdansko, Lodzės-Poznanės ir Liublino-Chelmo vyskupijomis.

## Dekanatai

Vyskupijoje yra 6 dekanatai:

* Bielsk Podlasko stačiatikių dekanatas;
* Hainuvkos stačiatikių dekanatas;
* Kleščelės stačiatikių dekanatas;
* Narevo stačiatikių dekanatas;
* Semiatičės stačiatikių dekanatas;
* Varšuvos stačiatikių dekanatas.

## Nuorodos

* Vyskupijos istorija (lenk.).
Andrėjus Michailovičius Kurbskis

**Andrėjus Michailovičius Kurbskis** (, , 1528 – 1583) – Rusijos, o vėliau - LDK politinis ir karinis veikėjas.

## Biografija
Kilęs iš Jaroslavlio kunigaikščių šakos, pagal giminės legendą siejamos su Kurbos kaimu. Livonijos karo metu buvo paskirtas kariuomenės vadu. Prasidėjus caro susidorojimams su garsiomis giminėmis, kartu su artimais rėmėjais (pavyzdžiui, Petras Kozlovas, Kozielų-Poklevskių giminės pradininkas) perėjo į LDK pusę.

## Susirašinėjimas su Ivanu IV
Buvo žinomas ir savo literatūriniais darbais. Istorijoje garsiausi jo keturi laiškai carui Ivanui Rūsčiajam, kuriuose jis aštriai kritikavo caro valdymo praktiką ir įvestą opričiną.

* genealogija (Андрей Михайлович Курбский)
Chaban-Delmas stadionas

**Chaban-Delmas stadionas** (, 1924–2001 m. *Stade du Parc Lescure*) – sporto stadionas Bordo, Prancūzijoje. Namų rungtynes žaidžia FC Girondins de Bordeaux. Pavadintas politiko Jacques Chaban-Delmas (1915–2000), buvusio Bordo mero, ėjusio pareigas nuo 1947 iki 1995 m., garbei. Stade Chaban-Delmas talpina 34 462 žiūrovus. Daugiausia žiūrovų susirinko 1985 m. balandžio 24 d; rungtynių tarp Girondins de Bordeaux ir Juventus FC atėjo pažiūrėti 40 211 žiūrovų.

## Istorija

Stadionas atidarytas 1924 m. kaip dviračio varžybų vieta (velodromas). 1935 m. buvo rekonstruotas artėjančiam 1938 m. pasaulio futbolo čempionatui. 1938 m. birželio 12 d. buvo oficialiai atidarytas, čia vyko 3 pirmenybių rungtynės. 1998 m. stadione vyko šešios XVI pasaulio futbolo čempionato rungtynės, 2007 m. regbio pasaulio taurė.
 
2011 m. liepos 19 d. „Girondins“ klubas pranešė statysiąs Bordo naująjį stadioną, 43 500 sėdimų vietų, kuris atidarytas 2015 m.

## Nuorodos

* Nuotraukų galerija
Mosono stadionas

**Mosono stadionas** () – futbolo stadionas Monpeljė mieste, Prancūzijoje, prie Mosono upės. Namų rungtynes žaidžia Montpellier HSC. Talpina 32 900 žiūrovų.

## Istorija

Pastatytas 1972 m. 1997 m. buvo renovuotas XVI pasaulio futbolo čempionatui, kurio metu stadione vyko šešios tarptautinės rungtynės. 2007 m. buvo naudojamas pasaulio regbio čempionato grupės etapo rungtynėms. Daugiausiai žiūrovų istorijoje susirinko į regbio varžybas tarp Australijos ir Fidžio regbio rinktinių; 2007 m. rugsėjo 23 d. rungtynių atėjo pažiūrėti 32 231 žiūrovas.

## Galerija

Coupe du monde. USA-Tonga.2.JPG|2007 m. pasaulio regbio čempionato rungtynės tarp JAV ir Tongos rinktinių
Tribunestadedelamosson.JPG|Stadiono planas


## Nuorodos

* Stadiono info Montpellier HSC klubo svetainėje
Roazhon Park

**Roazhon Park** (, taip pat ) – futbolo stadionas Rene, Prancūzijoje. Namų rungtynes žaidžia Stade Rennais FC. Talpina 29 778 žiūrovus.

## Istorija

Atidarytas 1912 m. rugsėjo 15 d. Renovuotas 1939, 1955–1957, 1987 ir 1999–2004 m. 

2005 m. rugpjūčio 20 d. Ligue 1 rungtynes tarp Rennes ir Olympique de Marseille stebėjo 29 490 žiūrovų.

## Galerija

Stade-route-lorient-tribune.jpg
Stade RDL Trib VdRennes.JPG
StadeRDL aerien1.jpg


## Išnašos

## Nuorodos

* Stadionas klubo svetainėje
Jam Zapolės taikos sutartis

**Jam Zapolės taikos sutartis** arba **Zapolskij Jamo paliaubos** − ATR ir Rusijos carystės sutartis, pasirašyta 1582 m. sausio 15 d. už 15 varstų nuo Jam Zapolės (netoli Pskovo) ir užbaigusi Livonijos karą.

## Sutarties sąlygos
Numatyta:
* Rusija atsisakė šių miestų su jų valsčiais: Alūksnė, Berzaunė, Viljandis, Valmiera, Adzelis, Daugpilis, Derptas, Karslavas, Kaulecas, Kirpne, Koknesė, Konguta, Krustpilis, Lausė, Liaudona, Lielvardė, Kiarkna, Vastselijna, Paidė, Pernu (naujasis), Piarnu (senasis), Piltsama, Randek, Rinholmas, Rauna, Saločiai, Aiskraulė, Tarvastu, Trikata, Cesvainė.
* Rusija neteko Polocko ir Veližo miestu senose ribose.
* Rusijai grįžo Stepono Batoro užimti miestai su valsčiais: Velikije Luki, Nevelis, Zavolčė, Cholmas. Taip pat Pskovo priemiesčiai.
* 10 metų laikotarpiui sustabdyti kariniai veiksmai iš abiejų pusių.
* Iš sutarties teksto išbraukti tų Livonijos miestų pavadinimai, kuriuos valdė Švedija (įskaitant Narvą), tačiau ATR pasiuntiniai specialia pastaba paminėjo ATR pretenzijas į Švedijos užimtas teritorijas Livonijoje.

## Šaltiniai
Restless and Wild (albumas)

**Restless and Wild** – ketvirtasis heavy metal grupės Accept iš Vokietijos studijinis albumas kontinentinėje Europoje išleistas 1982 m., o 1983 m. – JAV ir JK. Pirmas grupės albumas įrašytas naujoje studijoje, grupė persikėlė į Dieter Dierks studiją Štomelne (Vokietija). Šiame albume visose dainose dainavo tik Udo Dirschneider. Michael Wagener vėl tvarkė įrašų garsą.

Prie grupės visai prieš išleidžiant šį albumą prisijungė Jan Koemmet, tad pačiame įrašyme nedalyvavo. Gitaros partijas galutinėje versijoje įgrojo vienas Wolf Hoffmann, nors Herman Frank prie grupės įsijungė albumo išleidimo metu ir yra įrašytas kaip atlikėjas.

Albumas geriausiai žinomas dėl pirmosios dainos „Fast as a Shark“, kuri laikoma viena pirmųjų speed metal dainų.

Albumo versijos kitose šalyse (ne Vokietijoje) buvo išleisto su kitokiu viršeliu, degančias gitaras pakeičiant į grupės koncerto nuotrauką.

## Dainų sąrašas
# „Fast as a Shark“ (Hoffmann, Kaufmann, Dirkschneider, Baltes) – 3:49
# „Restless and Wild“ (Hoffmann, Kaufmann, Dirkschneider, Baltes, Robert A. Smith-Diesel + Accept) – 4:12
# „Ahead of the Pack“ (Hoffmann, Kaufmann, Dirkschneider, Baltes) – 3:24
# „Shake Your Heads“ (Hoffmann, Kaufmann, Dirkschneider, Baltes) – 4:17
# „Neon Nights“ (Deaffy, Robert A. Smith-Diesel + Accept) – 6:02
# „Get Ready“ (Hoffmann, Kaufmann, Dirkschneider, Baltes, Robert A. Smith-Diesel + Accept) – 3:41
# „Demon’s Night“ (Hoffmann, Kaufmann, Dirkschneider, Baltes) – 4:28
# „Flash Rockin' Man“ (Hoffmann, Kaufmann, Dirkschneider, Baltes) – 4:28
# „Don’t Go Stealin' My Soul Away“ (Hoffmann, Kaufmann, Dirkschneider, Baltes, Robert A. Smith-Diesel + Accept) – 3:16
# „Princess of the Dawn“ (Deaffy, Robert A. Smith-Diesel + Accept) – 6:16

## Atlikėjai

* Udo Dirkschneider – vokalas
* Wolf Hoffmann – gitara
* Stefan Kaufmann – būgnai
* Peter Baltes – bosas
* Herman Frank – gitara
Balninis vilkikas

**Balninis vilkikas** (;  [Australija]) – vilkikas, pritaikytas vilkti puspriekabes, kurios su vilkiku sukabinamos specialiu balniniu įtaisu. 

## Privalumai
* Didelė talpa (lyginant su paprastais sunkvežimiais), gali vežti ilgus krovinius,
* Didelis apkrovos ir savo masės santykis. Tai duoda aukštą naudingumo koeficientą ir mažą pervežimo savikainą.
* Geras manevringumas (lyginant su tokio paties ilgio sunkvežimiu). Gali važiuoti atbulas (skirtingai negu sunkvežimis su priekaba)
* Lengvai galima keisti puspriekabes ir vilkikus. Kol puspriekabę iškrauna, vilkikas jau gali gabenti krovinį kitoje puspriekabėje.
* Sandėlio aikštelėje ar kelto denyje puspriekabę gali tempti ne vilkikas, o manevringesnis buksyras.

## Trūkumai
* Mažiau stabilus už paprastą sunkvežimį.
* Vilkikas be puspriekabės nenaudingas. 

## Europinių ir amerikinių tipų balninių vilkikų skirtumai
* Daugelio europinių vilkikų kabinos plieninės, labai kompaktiškos (be kapotų). Amerikiniai vilkikai turi kapotus („ilgos nosys“). 
* Europiniai balniniai vilkikai turi daugiausia diskinius stabdžius, o amerikiniai – būgninius.
* Abiejų tipų ratų dydžiai standartizuoti, bet europinis ir amerikinis standartai skirtingi. 
* Europinės gamybos puspriekabės šonuose turi sijas, neleidžiančias lengviesiems automobiliams pavažiuoti į „ertmę“ po puspriekabės dugnu tarp vilkiko galo ir puspriekabės važiuoklės. Amerikinės priekabos tokių sijų paprastai neturi.
„Proeuropiniai“ Rusijos balninių vilkikų vairuotojai peikia amerikinius vilkikus už didelius gabaritus, triukšmingumą ir konservatizmą, o europinius giria už manevringumą ir progresyvumą.
„Proamerikiniai“ jų oponentai peikia europinius vilkikus už ankštas kabinas ir mažą saugos lygį, o amerikinius giria už erdvias kabinas, didesnį stabilumą kelyje ir „ilgą nosį“, kuri didina saugumą susiduriant.